कालपुरुष
कालपुरुष की परिकल्पना भारतीय ज्योतिष में मिलती है जिसमें समस्त राशिचक्र को मनुष्य के शरीर के समतुल्य वर्णित किया जाता है। सारावली ग्रंथ में कहा गया है कि : शीर्षास्यबाहुह्रदयं जठरं कटिबस्तिमेहनोरुयुगम। जानू जंघे चरणौ कालस्यागांनि राशयोअजाद्या: ॥ १२ राशियां के रूप में कालपुरुष के शरीर के अवयव इस प्रकार से हैं: मेष - मस्तक, वृष - मुख, मिथुन - हाथ, कर्क - हृदय, सिंह - पेट, कन्या - कमर, तुला - नाभि से जननांग तक, वृश्चिक - जननांग, धनु - जांघ, मकर - घुटना, कुंभ - पिण्डली, मीन - पैर.